CELEX: 32007D0272
Language: et
Date: 2007-04-25 00:00:00
Title: 2007/272/EÜ: Komisjoni otsus, 25. aprill 2007 , ühenduse rahalise toetuse kohta seoses Ühendkuningriigis 2006. aastal linnugripi vastu võitlemiseks võetud erakorraliste meetmetega (teatavaks tehtud numbri K(2007) 1785 all)

3.5.2007   
            
            
               ET
            
            
               Euroopa Liidu Teataja
            
            
               L 115/24
            
         
      KOMISJONI OTSUS,
   25. aprill 2007,
   ühenduse rahalise toetuse kohta seoses Ühendkuningriigis 2006. aastal linnugripi vastu võitlemiseks võetud erakorraliste meetmetega
   (teatavaks tehtud numbri K(2007) 1785 all)
   (Ainult ingliskeelne tekst on autentne)
   (2007/272/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 3a lõiget 1,
   ning arvestades järgmist:
   
               (1)
            
            
               Otsuses 90/424/EMÜ on sätestatud kord, mis reguleerib ühenduse rahalist toetust veterinaariaalaste erimeetmete, sealhulgas erakorraliste meetmete suhtes. Otsuses 90/424/EMÜ, mida on muudetud otsusega 2006/53/EÜ, (2) on sätestatud ühenduse rahaline toetus liikmesriikidele, et katta teatavad kulud, mis kaasnesid linnugripi likvideerimiseks võetud meetmetega.
            
         
               (2)
            
            
               2006. aastal esines Ühendkuningriigis linnugripi puhanguid. Selle haiguse ilmnemine kujutab endast tõsist ohtu ühenduse kariloomadele. Otsuse 90/424/EMÜ artikli 3a lõike 2 kohaselt võttis Ühendkuningriik meetmeid haiguspuhangute vastu võitlemiseks.
            
         
               (3)
            
            
               Ühenduse rahalise toetuse andmise tingimuseks on, et kavandatud meetmed on tegelikult ellu viidud ning pädevad asutused on esitanud komisjonile kogu vajaliku teabe teatavateks tähtaegadeks.
            
         
               (4)
            
            
               Komisjoni 28. veebruari 2005. aasta määrus (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ, (3) ei hõlma pärast otsuse 90/424/EMÜ muutmist otsusega 2006/53/EÜ enam linnugrippi. Seetõttu on vaja käesolevas otsuses selgesõnaliselt sätestada, et Ühendkuningriigile rahalise toetuse andmine on seotud määrusega (EÜ) nr 349/2005 kehtestatud teatavatest eeskirjadest kinnipidamisega.
            
         
               (5)
            
            
               Otsuse 90/424/EMÜ artikli 3a lõikes 3 on sätestatud, et ühenduse rahaline toetus moodustab 50 % liikmesriigi abikõlblikest kuludest.
            
         
               (6)
            
            
               Ühendkuningriik on otsuse 90/424/EMÜ artikli 3 lõikes 3 ja artikli 3a lõikes 2 sätestatud tehnilised ja halduskohustused täielikult täitnud. Ühendkuningriik on komisjonile 2. juunil 2006 edastanud teabe haiguspuhanguga seotud kulude kohta ning jätkuvalt esitanud vajalikku infot hüvitamis- ja tegevuskulude kohta.
            
         
               (7)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahaline toetus
   1.   Ühendkuningriigile võib anda ühenduse rahalist toetust kulude katmiseks, mis kaasnesid nimetatud liikmesriigile seoses meetmetega, mis võeti vastavalt otsuse 90/424/EMÜ artikli 3a lõikele 2 linnugripi vastu võitlemiseks 2006. aastal.
   Ühenduse rahaline toetus moodustab 50 % kuludest, mis vastavad ühendusepoolse rahastamise tingimustele.
   2.   Käesoleva otsuse puhul kohaldatakse määruse (EÜ) nr 349/2005 artikleid 2–5, artikleid 7 ja 8, artikli 9 lõikeid 2, 3 ja 4 ning artiklit 10 mutatis mutandis.
   Artikkel 2
   Adressaat
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 25. aprill 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  ELT L 29, 2.2.2006, lk 37.
   
      (3)  ELT L 55, 1.3.2005, lk 12.